1.

članak 2. mijenja se kako slijedi: (a) stavak 3 zamjenjuje se sljedećim: „3. Nadležno tijelo države članice može odobriti oslobađanje određenih zamrznutih sredstava ili gospodarskih resursa ili stavljanje na raspolaganje određenih sredstva ili gospodarskih resursa, pod uvjetima koje smatra primjerenima, nakon što utvrdi da su dotična sredstva ili gospodarski resursi: (a) potrebni za zadovoljenje osnovnih potreba osoba navedenih u Prilogu i njihovih uzdržavanih članova obitelji, uključujući plaćanja za hranu, najamninu ili hipoteku, lijekove i liječenje, poreze, premije osiguranja i naknade za javne komunalne usluge; (b) namijenjeni isključivo za plaćanje opravdanih honorara i naknada za nastale troškove povezane s pružanjem pravnih usluga; (c) namijenjeni isključivo za plaćanje pristojbi ili naknada za usluge za redovito čuvanje ili upravljanje zamrznutim sredstvima ili gospodarskim resursima; (d) potrebni za izvanredne troškove, pod uvjetom da je nadležno tijelo priopćilo nadležnim tijelima drugih država članica i Komisiji razloge na temelju kojih smatra da bi trebalo izdati posebno odobrenje, najmanje dva tjedna prije izdavanja odobrenja; ili (e) namijenjeni za uplatu na račun koji pripada diplomatskoj misiji, konzularnom uredu ili međunarodnoj organizaciji, koji uživaju imunitet u skladu s međunarodnim pravom, ili koji posjeduje diplomatska misija, konzularni ured ili međunarodna organizacija, koji uživaju imunitet u skladu s međunarodnim pravom, odnosno za isplatu s takvog računa, u mjeri u kojoj su takva plaćanja namijenjena za službene potrebe diplomatske misije, konzularnog ureda ili međunarodne organizacije. Dotična država članica obavješćuje ostale države članice i Komisiju o svim odobrenjima izdanim na temelju ovog stavka”; (b) stavak 8. zamjenjuje se sljedećim „8. Odstupajući od stavaka 1. i 2.., nadležna tijela države članice mogu odobriti oslobađanje određenih zamrznutih sredstava ili gospodarskih resursa koji pripadaju subjektima navedenima pod rednim brojevima 53., 54. i 55. u naslovu „ Subjekti” u Prilogu odnosno stavljanje na raspolaganje određenih sredstava ili gospodarskih resursa tim subjektima, pod uvjetima koje nadležna tijela smatraju primjerenima i nakon što utvrde da su takva sredstva ili gospodarski resursi potrebni za dovršetak, do 24. kolovoza 2022., operacija, ugovora ili drugih sporazuma, uključujući odgovarajuće bankovne odnose, sklopljenih s tim subjektima prije 23. veljače 2022.”; (c) dodaju se sljedeći stavci: „9. Odstupajući od stavaka 1. i 2., nadležna tijela države članice mogu odobriti oslobađanje određenih zamrznutih sredstava ili gospodarskih resursa koji pripadaju subjektima navedenima pod rednim brojevima 79, 80., 81. i 82. u naslovu „Subjekti” u Prilogu odnosno stavljanje na raspolaganje određenih sredstava ili gospodarskih resursa tim subjektima, pod uvjetima koje nadležna tijela smatraju primjerenima i nakon što utvrde da su takva sredstva ili gospodarski resursi potrebni za dovršetak, do 9. listopada 2022., operacija, ugovora ili drugih sporazuma, uključujući odgovarajuće bankovne odnose, sklopljenih s tim subjektima prije 8. travnja 2022. 10. Odstupajući od stavaka 1. i 2., nadležna tijela države članice mogu, pod uvjetima koje smatraju primjerenima, odobriti oslobađanje određenih zamrznutih sredstava ili gospodarskih resursa za fizičku ili pravnu osobu, subjekt ili tijelo navedene u Prilogu odnosno stavljanje na raspolaganje određenih sredstava ili gospodarskih resursa fizičkoj ili pravnoj osobi, subjektu ili tijelu navedenima u Prilogu, nakon što utvrde: (a) da su sredstva ili gospodarski resursi potrebni su za prodaju i prijenos, do 9. listopada 2022., vlasničkih prava u pravnoj osobi, subjektu ili tijelu koji imaju poslovni nastan u Uniji ako su ta vlasnička prava u izravnom ili neizravnom posjedu fizičke osobe, subjekta ili tijela navedenih u Prilogu; i (b) da primici od takve prodaje i prijenosa ostaju zamrznuti.”;